Í skýrslunni eru upplýsingar frá öðrum um ferðamál á Íslandi settar faglega fram og dregin upp glansmynd af framtíð ferðamennsku á Íslandi og lögð til ein gjaldtökuleið . Það vekur athygli að skýrslan er unnin fyrir hagsmunaaðila innan ferðamannaþjónustunnar , sem reikna má með að telji sig hafa hag af því hvernig gjaldtökunni er háttað . Er þannig reynt að færa gjaldheimtuna í búning einhvers konar þjónustugjalds . Varðveisla náttúru landsins og viðhald landgæða eru verkefni ríkisins Þeim má sinna og kosta með ýmsum hætti . Þrjú atriði í því samhengi skulu gerða að umtalsefni . Aðaltilefni gjaldtöku af ferðamönnum er að koma í veg fyrir eða bæta tjón vegna áhrifa ferðamanna á náttúru landsins eða vegna notkunar á landinu fyrir ferðaþjónustu . Augljóslega eiga rök fyrir umhverfisskatti vel við í þessu tilviki . Í slíkum tilvikum kemur til álita að krefja þá sem nýtingarréttinn hafa um a.m.k. hluta af þeirri rentu sem þeir hafa af nýtingu sameiginlegrar auðlindar . Slíkt má gera með leigu á aðstöðu , sölu á starfsleyfum eða með skatti á auðlindarentuna . Hluti af kostnaði við ferðaþjónustu er uppbygging innviða , samgangna , öryggiskerfa , upplýsingamiðlun , eftirlits með umgengni og margt fleira . Hvernig á gjaldtakan að vera ? Við ákvörðun gjaldtöku þarf að svara þeirri spurningu hvort taka eigi gjald fyrir veitta þjónustu eða innheimta skatt . Skattlagningarleiðin , þ.e. hvaða skattur er lagður á , hvert andlag hans á að vera og hver greiðir hann á að ráðast af tilgangi og tilefni gjaldtökunnar og því hvaða áhrif menn vilja hafa með gjaldtökunni . Til álita kemur í fyrsta lagi hvort nota eigi almennar skatttekjur til að standa undir þeim kostnaði sem til umræðu er eða hvort afla eigi fé með sérsköttum . Hverjir eiga að borga Í umræðu um þessa gjaldtöku hefur heyrst sú röksemd að gjaldið megi ekki koma niður á fyrirtækjum í ferðaþjónustu . Áhrif af hækkuðum kostnaði við ferðir til landsins og dvöl hér koma fram gagnvart fyrirtækjunum sem samdráttur í eftirspurn og færri ferðamönnum . Hefur verið reynt að meta þann samdrátt með svokallaðri verðteygni , þ.e. hlutfallslegri breytingu á eftirspurn vegna hlutfallslegrar breytinga á verði . Þau áhrif eru ekki veruleg miðað við þá skattheimtu sem til umræðu hefur verið og þau verða ekki umflúin hvaða leið sem farin er . Þannig falla þau rök að flugmiðaskattur eða gistináttagjald séu ósanngjörn vegna þess að þau leggist aðeins á hluta ferðaiðnaðarins og samkeppnisröskun innan greinarinnar því ekki vandamál . Sé umhverfisskattur notaður til að vega upp á móti ytri kostnaði atvinnustarfsemi á að leggja skattinn á þann sem hefur tekjur af starfseminni þannig að réttari kostnaður komi í ljós og að verð viðkomandi vöru eða þjónustu verði í samræmi við hann . Er þeirra getið í greinargerð með frumvarpinu þótt reynt sé að tala þau niður . Skattur á farmiða er alþekktur og vandræðalaus í framkvæmd . Reynt hefur verið að víkja honum til hliðar með tilvísun í óljós ákvæði fjölþjóðasamninga en þær mótbárur eru fremur haldlitlar þegar litið er til þess hve útbreiddir þeir eru , sbr. grein Ólafs Haukssonar í Fréttablaðinu 15. janúar sl. o.fl . Þetta er aðeins ein af þeim ástæðum sem eru til þess að hafna frumvarpi um náttúrupassa . Þjóðin skal ekki njóta hennar nema gjalda fyrir og tekjur af nýtingunni hennar eiga að renna í vasa fárra útvalinna . Höfundur er fyrrverandi ríkisskattstjóri . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .